স্টাফ রিপোর্টার ॥ অবশেষে হবিগঞ্জ শহরতলীর গোবিন্দপুর সরকারী প্রাথমিক বিদ্যালয়ে জায়গা ভূমিখোকেদের কবল থেকে দখলমুক্ত করেছেন গ্রামবাসী। গত ৩০ জুলাই গ্রামবাসী জায়গাটি দখলমুক্ত করেন। গ্রামবাসী সূত্রে জানা গেছে-প্রাক্তণ চেয়ারম্যান আব্দুন নুর ১৯৭২ সালে ওই স্কুলের নামে ১০০ শতক জায়গা দান করে ওই ভূমিতে নিজ খরচে স্কুল ঘর নির্মাণ করেন। পরবর্তীতে সরকারী অনুদানে ভবন নির্মিত হয়। গত সেটেলম্যান্ট জরিপে ৮৪ শতাংশ জায়গা স্কুলের নামে রেকর্ডভূক্ত হয়। অবশিষ্ট ১৬ শতাংশ জায়গা ওই গ্রামের চেরাগ আলী ও সাহেব আলী দখল করে নেন। এতে স্কুলের দ্বি-তল ভবন নির্মাণ বাধাগ্রস্থ হয়। ফলে গ্রামবাসী সম্মিলিতভাবে ওই দিন তাদের কবল থেকে জায়গা দখলমুক্ত করেন।